Политик цIэрыIуэм и щIыхькIэ
Бахъсэн муниципальнэ районым и стадион нэхъыщхьэм щызэхэтащ 2005 - 2006 гъэхэм къалъхуахэм футболымкIэ я зэхьэзэхуэ. Ар хухахащ Къэбэрдей-Балъкъэрым и япэ Президент КIуэкIуэ Валерэ къызэралъхурэ илъэс 80 щрикъум.
ЩIыналъэм и къуажэ 13-м къызэрагъэпэща командибл зэхьэзэхуэм хэтащ. ДжэгукIэ гуащIэ, удэзыхьэх къыщагъэлъэгъуа зэпеуэм пашэныгъэр щаубыдащ Зеикъуэрэ Къубэ-Тэбэрэ я футболистхэмкIэ зэхагъэува командэм. ЕтIуанэ увыпIэр иубыдащ ХьэтIохъущыкъуей къикIахэм. Домбеякъ медалхэр зыIэригъэхьащ Ислъэмей и командэм.
Спортсмен ныбжьыщIэхэм саугъэтхэр яритащ Бахъсэн щIыналъэ администрацэм и Iэтащхьэм и къуэдзэ Iэхъуэбэч Андзор. Абы спортсменхэм фIыщIэ яхуищIащ джэгукIэ дахэ къызэрагъэлъэгъуам папщIэ икIи къыхигъэщащ республикэм и зыужьыныгъэмрэ егъэфIэкIуэнымрэ политик цIэрыIуэм и хэлъхьэныгъэшхуэр.
КЪЭХЪУН Бэч.
